[{"text_idx": "#000001", "text": "Cyflenwi ar Lwyfan y Byd"}, {"text_idx": "#000002", "text": "Dod o Hyd i Glwb Rhedeg"}, {"text_idx": "#000004", "text": "Er ein bod yn siomedig na allwn ni redeg gyda\u2019n gilydd yng Nghasnewydd y gwanwyn hwn (mae\u2019r digwyddiad wedi cael ei ohirio tan fis Hydref 2021 oherwydd y pandemig), rydyn ni\u2019n teimlo\u2019n gyffrous dros ben fod ras rithiol Milltir i\u2019r Teulu yn cael ei chynnal. Bydd hyn yn hwb ac yn ysgogiad i blant ac oedolion gadw\u2019n heini yn yr awyr agored y gwanwyn hwn."}, {"text_idx": "#000005", "text": "Bydd y rheini sy\u2019n cymryd rhan yn gallu lawrlwytho taflenni gweithgareddau, a fydd yn eu hysgogi i gymryd rhan mewn nifer o weithgareddau i baratoi ar gyfer rhedeg milltir rywbryd yn ystod mis Mai. Gallwch redeg eich milltir ar unrhyw gwrs, o unrhyw leoliad awyr agored drwy gydol y mis."}, {"text_idx": "#000006", "text": "Bydd pawb sy\u2019n gorffen yn cael medal Milltir i\u2019r Teulu yn y post, a bydd eu henwau\u2019n cael eu cynnwys ar y bwrdd canlyniadau swyddogol."}, {"text_idx": "#000007", "text": "\u2022 Mynediad i\u2019r llwyfan canlyniadau ar-lein i gofnodi amseroedd gorffen a gweld canlyniadau"}, {"text_idx": "#000009", "text": "\u2022 Ar o\u0302l y ras, bydd medal yn cael ei hanfon i gartref pawb sydd yn ei gorffen"}, {"text_idx": "#000011", "text": "\u2022 Taflenni gweithgareddau i chi eu llwytho i lawr a\u2019u defnyddio wrth hyfforddi"}, {"text_idx": "#000012", "text": "\u2022 Gwobrau am yr ymdrechion gwisg ffansi gorau"}, {"text_idx": "#000013", "text": "Bydd angen i chi gofnodi eich amser gorffen a chasglu tystiolaeth sy\u2019n dangos eich bod wedi cwblhau\u2019r ras (fel llun ohonoch chi\u2019n cymryd rhan, llun o\u2019r cwrs un filltir rydych chi wedi\u2019i greu, neu sgrin-lun o draciwr ffitrwydd neu weithgarwch GPS)."}, {"text_idx": "#000014", "text": "Bydd y ras yn cael ei chynnal rhwng 1 Mai a 31 Mai 2021. Gallwch gymryd rhan unrhyw bryd yn ystod y cyfnod hwn, ond mae\u2019n rhaid i chi gyflwyno eich canlyniad erbyn hanner nos, 31 Mai."}, {"text_idx": "#000015", "text": "Bydd ACTIVE, sy\u2019n rheoli ein llwyfan cofrestru ar-lein, yn codi ffi fach nad oes modd ei thalu\u2019n o\u0302l, ar ben eich ffi i gymryd rhan yn y ras."}]